La Casa Penya obri tots els diumenges i programa visites guiades durant la primavera
26 de març 2018

![](/media/lhfbm1dq/58-cesion-casa-penya-a-agro-c.jpg)  
  

Des del passat 25 de març, la Comissió d'Educació Ambiental d'Acció Ecologista-Agró obri la Casa Penya tots els diumenges. Amb la col·laboració de l'Ajuntament de Sagunt, esta primavera es programaran visites guiades i jornades especials com l'Operació Samaruc de Pasqua en el Centre d'Educació i Voluntariat Ambiental de la Marjal d'Almardà-Almenara. 

Les visites guiades, que també inclouen un passeig per la Finca de Penya, estan pensades per a amants de la natura, veïns, turistes i persones curioses que vulguen descobrir els tresors mediambientals dels ecosistemes mediterranis litorals: la platja, el saladar i la marjal. 

A més, el pròxim diumenge de Pasqua, 1 d'abril, la Comissió d'Educació Ambiental d'Acció Ecologista-Agró convida a participar en una jornada dirigida als més menuts. Es tracta de l'Operació Samaruc de Kyrios Educación, una activitat infantil inspirada en les aventures de Félix Rodríguez de la Fuente i durant la qual els més menuts descobriran i "rescataran" diferents espècies amenaçades de la península ibèrica. És el cas, per exemple, del samaruc o del linx ibèric. 

La cita també inclou una visita guiada per als adults al Centre d'Educació i Voluntariat Ambiental de la Marjal d'Almardà-Almenara i a la reserva de fauna silvestre de la Finca de Penya. Serà d'11 a 13.30 hores i no cal inscripció prèvia. Però per a rebre més informació, concertar una visita per a grups o realitzar qualsevol altra consulta, cal telefonar al 960 263 617 o enviar un correu electrònic a [visitescasapenya@gmail.com](mailto:visitescasapenya@gmail.com).  

*   [](http://www.facebook.com/sharer.php?u=https://aytosagunto.es/va/actualitat/la-casa-penya-obri-tots-els-diumenges-i-programa-visites-guiades-durant-la-primavera/ "Facebook")
*   [](http://twitter.com/share?url=https://aytosagunto.es/va/actualitat/la-casa-penya-obri-tots-els-diumenges-i-programa-visites-guiades-durant-la-primavera/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-casa-penya-obri-tots-els-diumenges-i-programa-visites-guiades-durant-la-primavera/ "Linked In")
*   [](mailto:?body=https://aytosagunto.es/va/actualitat/la-casa-penya-obri-tots-els-diumenges-i-programa-visites-guiades-durant-la-primavera/)